CELEX: 32015R1747
Language: hu
Date: 2015-09-30 00:00:00
Title: A Bizottság (EU) 2015/1747 végrehajtási rendelete (2015. szeptember 30.) az E-vitamin takarmány-adalékanyagként (minden állatfaj) való engedélyezéséről szóló 26/2011/EU rendelet mellékletének helyesbítéséről (EGT-vonatkozású szöveg)

1.10.2015   
            
            
               HU
            
            
               Az Európai Unió Hivatalos Lapja
            
            
               L 256/7
            
         A BIZOTTSÁG (EU) 2015/1747 VÉGREHAJTÁSI RENDELETE
   (2015. szeptember 30.)
   az E-vitamin takarmány-adalékanyagként (minden állatfaj) való engedélyezéséről szóló 26/2011/EU rendelet mellékletének helyesbítéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, az engedély megadásának feltételeiről és az engedélyezési eljárásokról. Az említett rendelet 10. cikke előírja a 70/524/EGK tanácsi irányelv (2) alapján engedélyezett adalékanyagok újraértékelését.
            
         
               (2)
            
            
               Az E-vitamint újraértékelték, és takarmány-adalékanyagként való alkalmazását a 26/2011/EU bizottsági rendelet (3)2021. február 4-ig engedélyezte minden állatfajra.
            
         
               (3)
            
            
               A 26/2011/EU rendelet 1. cikke olyan (E-vitamin-tartalmú) készítményeket említ, melyek takarmány-adalékanyagként való használata a mellékletben meghatározott feltételek mellett engedélyezett, az adott melléklet ugyanakkor nem tartalmaz utalást készítményekre. A szöveg következetlenségéből kifolyólag egyes tagállamok ellenőrző hatóságai úgy tekintik, hogy az E-vitamint tartalmazó készítmények nincsenek engedélyezve.
            
         
               (4)
            
            
               A 26/2011/EU rendelet helyes értelmezésének lehetővé tétele érdekében az említett rendelet mellékletébe fel kell venni egy olyan hivatkozást, amely egyértelműsíti az E-vitamin-tartalmú készítmények felhasználhatóságát és forgalomba hozhatóságát, minthogy ez volt a jogalkotó szándéka az adott rendelet elfogadásakor.
            
         
               (5)
            
            
               Ezenfelül az E-vitamin jelölését vizsgáló hatósági ellenőrzésekből nyert tapasztalatok azt mutatták, hogy az adalékanyag konkrét megnevezését is pontosítani kell.
            
         
               (6)
            
            
               A 26/2011/EU rendeletet ezért ennek megfelelően helyesbíteni kell.
            
         
               (7)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   A 26/2011/EU rendelet melléklete a következőképpen módosul:
   
               1.
            
            
               Az „Adalékanyag” oszlop alatt az:
               
                           —
                        
                        
                           „E-vitamin/all-rac-alfa-tokoferil-acetát” szöveg helyébe az „»E-vitamin« vagy »all-rac-alfa-tokoferil-acetát«” szöveg lép,
                        
                     
                           —
                        
                        
                           „E-vitamin/RRR-alfa-tokoferil-acetát” szöveg helyébe az „»E-vitamin« vagy »RRR-alfa-tokoferil-acetát«” szöveg lép,
                        
                     
                           —
                        
                        
                           „E-vitamin/RRR-alfa tokoferol” szöveg helyébe az „»E-vitamin« vagy »RRR-alfa tokoferol«” szöveg lép.
                        
                     
         
               2.
            
            
               Az „Egyéb rendelkezések” oszlop szövege a következő ponttal egészül ki:
               
                           „3.
                        
                        
                           Az E-vitamin készítmények adalékanyagaként történő forgalomba hozatala és felhasználása megengedett”.
                        
                     
         2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. szeptember 30-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 268., 2003.10.18., 29. o.
   
   
      (2)  A Tanács 1970. november 23-i 70/524/EGK irányelve a takarmány-adalékanyagokról (HL L 270., 1970.12.14., 1. o.).
   
      (3)  A Bizottság 2011. január 14-i 26/2011/EU rendelete az E-vitamin takarmány-adalékanyagként (minden állatfaj) való engedélyezéséről (HL L 11., 2011.1.15., 18. o.).